CELEX: 62014TN0782
Language: et
Date: 2014-11-24 00:00:00
Title: Kohtuasi T-782/14 P: 24. novembril 2014 esitatud apellatsioonkaebus Avaliku Teenistuse Kohtu 1. oktoobri 2014 . aasta otsuse peale kohtuasjas F-91/13: DF versus komisjon

16.3.2015   
            
            
               ET
            
            
               Euroopa Liidu Teataja
            
            
               C 89/28
            
         24. novembril 2014 esitatud apellatsioonkaebus Avaliku Teenistuse Kohtu 1. oktoobri 2014. aasta otsuse peale kohtuasjas F-91/13: DF versus komisjon
   (Kohtuasi T-782/14 P)
   (2015/C 089/34)
   Kohtumenetluse keel: inglise
   
      Pooled
   
   
      Apellatsioonkaebuse esitaja: DF (Brüssel, Belgia) (esindaja: advokaat A. von Zwehl)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu (kolmas koda) 1. oktoobri 2014. aasta otsus kohtuasjas F-91/13: DF vs. komisjon osas, millega apellandi hagi jäeti ülejäänud osas rahuldamata;
            
         
               —
            
            
               tühistada Euroopa Komisjon 20. detsembri 2012. aasta otsus;
            
         
               —
            
            
               kohustada komisjoni tagastama apellandile juba maha arvatud summad koos intressiga Euroopa Keskpanga kohaldatavas määras, millele lisatakse 2 protsendipunkti; ja
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Apellant esitab apellatsioonkaebuse põhjenduseks kolm väidet.
   
               1.
            
            
               Esimene väide, et rikutud on personalieeskirjade artiklit 85 ja õiguskindluse põhimõtet, kuna Avaliku Teenistuse Kohus oleks asjakohast kohtupraktikat arvestades pidanud jõudma järeldusele, et ei ole võimalik mõistlikult väita, et üks või teine personalieeskirjade VII lisa artikli 4 lõike 1 punkti b kahest võimalikust tõlgendusest ehk nimelt kas 10-aastane vaatlusaeg lõpeb esialgse teenistusse asumisega või lähetuskohta teenistusse asumisega, on sedavõrd ilmselgelt alusetu, et kohaldamisele kuulub artikkel 85;
            
         
               2.
            
            
               Teine väide, et rikutud on diskrimineerimiskeelu põhimõtet ja ELL artiklit 19, kuna alusetu rikastumise alaste siseriikliku õiguse sätete ja liidu õiguse sätete lahknevuse ja kooskõla puudumise tõttu diskrimineeritakse apellanti võrreldes olukorraga, kus kohaldamisele kuulub ainult siseriiklik õigus, kuna tal ei ole võimalik tugineda komisjoni vastu asjaolule, et rikastumist enam ei toimu;
            
         
               3.
            
            
               Kolmas väide, milles tuginetakse liidu lepinguvälisele vastutusele, mis tuleneb sellest, et apellandile on tekitatud kahju otsusega, milles leiti, et liigsed maksed on ebaseaduslikud ja kohustati apellanti enammakstu komisjonile tagastama.